บาทเปิด 32.81/82 บาทต่อดอลลาร์ แนวโน้มแกว่งแคบ
เงินบาทเปิดตลาด 32.81/82 บาทต่อดอลลาร์ แนวโน้มแกว่งแคบ ตลาดจับตาถ้อยแถลงประธานเฟด-ตัวเลขเงินเฟ้อสหรัฐ
27 ส.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.81/82 บาท/ดอลลาร์ จากเย็นวานนี้ (26 ส.ค. 64)  ตลาดที่ระดับ 32.73/75 บาท/ดอลลาร์เงินบาทอ่อนค่าจากเย็นวานนี้ เนื่องจากดอลลาร์สหรัฐแข็งค่า หลังจากที่เจ้าหน้าที่ธนาคารกลางสหรัฐ (เฟด) หลายคนออกมาสนับสนุนแนวทางให้เฟดปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) โดยคืนนี้ นักลงทุนรอติดตามตัวเลขเงินเฟ้อของสหรัฐ รวมทั้งรอดูการแถลงแนวโน้มเศรษฐกิจสหรัฐของนายเจอโรม พาวเวล ประธานเฟด"วันนี้ บาทคงสวิงอยู่ในกรอบแคบๆ ตลาดรอดูแถลงแนวโน้มเศรษฐกิจของเจอโรม พาวเวล"นักบริหารเงินระบุ นักบริหารเงิน คาดว่า วันนี้เงินบาทจะเคลื่อนไหวในกรอบ 32.70 - 32.85 บาท/ดอลลาร์